1990L0496 — ET — 11.12.2008 — 004.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU DIREKTIIV, 24. september 1990, toidu toitumisalase teabega märgistuse kohta (90/496/EMÜ) (EÜT L 276, 6.10.1990, p.40)

Muudetud:









▼B

NÕUKOGU DIREKTIIV,

24. september 1990,

toidu toitumisalase teabega märgistuse kohta

(90/496/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut, ( 1 ) koostöös Euroopa Parlamendiga, ( 2 ) võttes arvesse majandus- ja sotsiaalkomitee arvamust ( 3 ) ning arvestades, et: ning arvestades, et: on tähtis, et meetmete vastuvõtmisel peetaks silmas siseturu järkjärgulist rajamist 31. detsembriks 1992; siseturg hõlmab sisepiirideta ala, kus on tagatud kaupade, isikute, teenuste ja kapitali vaba liikumine; on suurenenud avalik huvi toitumise ja tervise vahelise seose ning üksikisiku vajadustega sobiva toiduvaliku vastu; nõukogu ja nõukogus kokku tulnud liikmesriikide valitsuste esindajad sätestasid oma 27. juuli 1986. aasta resolutsioonis Euroopa vähivastase programmi kohta, et toitumise parandamine on esmatähtis; teadmised toitumise põhimõtete kohta ja asjakohane toidu toitumisalase teabega märgistus aitaksid tarbijat valiku tegemisel märgatavalt; toitumisalase teabega märgistus peaks kaasa aitama avalikkuse harimisele toitumist käsitlevates küsimustes; tarbija huvides ja võimalike tehniliste kaubandustõkete vältimiseks tuleks toitumisalase teabega märgistus esitada standarditud kujul, mida kohaldatakse kõikjal ühenduses; toitumisalase teabega märgistatud toit peaks vastama käesoleva direktiiviga kehtestatud eeskirjadele; kõik muud toitumisalase teabega märgistamise viisid tuleks keelata, kuid toitumisalase teabega märgistamata toit peaks saama vabalt ringelda; keskmise tarbija huvi äratamiseks ja oma kasutuselevõtu eesmärgi täitmiseks ning toitumisalaste teadmiste praegust madalat taset arvestades peaks esitatud teave olema lihtne ja kergesti arusaadav; käesoleva direktiivi kohaldamine teatava aja jooksul annab kõnealuses küsimuses väärtuslikke kogemusi ja võimaldab hinnata tarbija reageeringuid toitumisalase teabe esitamise viisi suhtes, võimaldades seega komisjonil eeskirjad läbi vaadata ja teha ettepanekud vajalike muudatuste kohta; mõjutamaks huvitatud pooli, eelkõige väikesi ja keskmise suurusega ettevõtjaid, kandma toitumisalase teabega märgistuse võimalikult paljudele toodetele, tuleks järk-järgult kehtestada teavet täiendavad ja tasakaalustavad meetmed; käesoleva direktiiviga kehtestatud eeskirjades tuleks arvestada ka Codex Altimentarius'e suuniseid toitumisalase teabega märgistuse kohta; märgistuse üldsätted ja -mõisted on esitatud nõukogu 18. detsembri 1978. aasta direktiivis 79/112/EMÜ (lõpptarbijale müügiks mõeldud toidu märgistust, esitlust ja reklaami käsitlevate liikmesriikide õigusaktide ühtlustamise kohta) ( 4 ), viimati muudetud direktiiviga 89/395/EMÜ; ( 5 ) seetõttu võib käesolev direktiiv piirduda vaid toitumisalase teabega märgistust puudutavate sätetega, ON VASTU VÕTNUD KÄESOLEVA DIREKTIIVI:







Artikkel 1

1. Käesolev direktiiv käsitleb olemasoleval kujul lõpptarbijale tarnitava toidu toitumisalase teabega märgistust. Seda kohaldatakse ka restoranide, haiglate, sööklate ja muude toitlustusettevõtete (edaspidi toitlustusettevõtted) varustamiseks mõeldud toidu suhtes.

2. Käesolevat direktiivi ei kohaldata järgmise toidu suhtes:

— looduslik mineraalvesi ja muu joogivesi,

— toidulisandid.

3. Käesolevat direktiivi kohaldatakse, ilma et see piiraks nõukogu 3. mai 1989. aasta direktiivi 89/398/EMÜ eritoitu käsitlevate liikmesriikide õigusaktide ühtlustamise kohta ( 6 ) kohaldamist ja selle direktiivi artiklis 4 nimetatud eridirektiivide kohaldamist.

4. Käesolevas määruses kasutatakse järgmisi mõisteid:

a) toitumisalase teabega märgistus – märgistuses esitatud mis tahes teave, mis käsitleb: i) energiasisaldust; ii) järgmisi toitaineid: — valk, — süsivesikud, — rasv, — kiudained, — naatrium, — lisas loetletud vitamiinid ja mineraaltoitained, mida esineb selles lisas määratletud märkimisväärsetes kogustes. Meetmed, mille eesmärk on muuta käesoleva direktiivi vähem olulisi sätteid ja millega muudetakse vitamiinide, mineraaltoitainete ja nende päevase toitumissoovituse loetelu, võtab vastu komisjon vastavalt artikli 10 lõikes 3 osutatud kontrolliga regulatiivmenetlusele;

b) toitumisalane väide – mis tahes avaldus või reklaamteatis, mis väidab, viitab või annab mõista, et toidul on teatavad toiteväärtuslikud omadused selle energiasisalduse (kalorsuse) tõttu, mida see — annab, — annab vähendatud või suurendatud määral või — ei anna, ja/või toitainete tõttu, mida see — sisaldab, — sisaldab vähendatud või suurendatud määral või — ei sisalda. Viide toitainete omadustele või kogusele ei ole toitumisalane väide, kui selle esitamine on seadusega ette nähtud. Vastavalt ►M4 artikli 10 lõikes 2 ◄ sätestatud korrale võib teatavatel juhtudel otsustada, kas selles punktis kirjeldatud tingimused on täidetud;

c) valk – valgusisaldus, mis arvutatakse järgmise valemi põhjal: valk = lämmastiku üldsisaldus Kjeldahli järgi × 6,25;

d) süsivesikud – mis tahes süsivesikud, mis on inimorganismi poolt omastatavad, kaasa arvatud polüoolid;

e) suhkrud – kõik toidus esinevad monosahhariidid ja disahhariidid, välja arvatud polüoolid;

f) rasv – lipiidide üldsisaldus, sealhulgas fosfolipiidid;

g) küllastunud rasvhapped – kaksiksidemeta rasvhapped;

h) monoküllastumata rasvhapped – ühte cis-konfiguratsiooni omava kaksiksidemega rasvhapped;

i) polüküllastumata rasvhapped – rasvhapped, milles cis-, cis-konfiguratsiooni omavad kaksiksidemed on eraldatud metüleenrühmaga;

▼M4

j) „kiudained” – komisjoni määratletud ained, mida mõõdetakse komisjoni kindlaks määratud analüüsimeetodi abil. Need meetmed, mille eesmärk on muuta käesoleva direktiivi vähem olulisi sätteid, täiendades seda, võetakse vastu vastavalt artikli 10 lõikes 3 osutatud kontrolliga regulatiivmenetlusele;

▼B

k) keskmine väärtus – väärtus, mis kõige paremini esindab antud toidus sisalduvat toitaine kogust ja kajastab hooajaliste erinevustega seotud kõikumisi, tarbimisharjumusi ja muid tegureid, mis võivad põhjustada tegeliku väärtuse muutumist.

Artikkel 2

1. Lõiget 2 arvesse võttes on toitumisalase teabega märgistus vabatahtlik.

2. Kui märgistuses, esitlusel või reklaamis esineb toitumisalane väide, välja arvatud üldise iseloomuga reklaami korral, on toitumisalase teabega märgistus kohustuslik.

▼M4

Artikkel 3

Lubatud on ainult sellised toitumisalased väited, mis käsitlevad energiasisaldust, artikli 1 lõike 4 punkti a alapunktis ii loetletud toitaineid ja aineid, mis kuuluvad sellesse toitaineliiki või on selle koostisosad. Komisjon võib võtta vastu sätteid, mis piiravad või keelavad toitumisalaseid väiteid käesoleva määruse tähenduses. Need meetmed, mille eesmärk on muuta käesoleva direktiivi vähem olulisi sätteid, täiendades seda, võetakse vastu vastavalt artikli 10 lõikes 3 osutatud kontrolliga regulatiivmenetlusele.

▼B

Artikkel 4

1. Toitumisalase teabega märgistamise korral peab esitatav teave sisaldama 1. või 2. rühma andmeid esitatud järjestuses:

1. rühm a) energiasisaldus; b) valkude, süsivesikute ja rasvade hulk.

2. rühm a) energiasisaldus; b) valkude, süsivesikute, suhkrute, rasvade, küllastumata rasvhapete, kiudainete ja naatriumi hulk.

2. Kui toitumisalane väide on esitatud suhkrute, küllastumata rasvhapete, kiudainete või naatriumi kohta, peab toitumisalane teave sisaldama 2. rühma andmeid.

3. Toitumisalase teabega märgistus võib sisaldada ka ühe või mitme alljärgneva aine koguseid:

— tärklis,

— polüoolid,

— monoküllastumata rasvhapped,

— polüküllastumata rasvhapped,

— kolesterool,

— lisas loetletud mis tahes vitamiinid ja mineraaltoitained, mida esineb selles lisas määratletud märkimisväärsetes kogustes.

4. Niisuguste ainete märkimine, mis kuuluvad ühte lõigetes 1 ja 3 märgitud toitaineliiki või on selle koostisosad, on kohustuslik, kui esitatakse toitumisalane väide.

Kui märgistuses esitatakse polüküllastumata ja/või monoküllastumata rasvhapete kogus ja/või kolesteroolimäär, tuleb lisaks esitada ka küllastumata rasvhapete kogus, kusjuures sellisel juhul ei käsitleta selle märkimist toitumisalase väitena lõike 2 tähenduses.

Artikkel 5

1. Märgitav energiasisaldus arvutatakse järgmiste ümberarvestustegurite alusel:







— süsivesikud (välja arvatud polüoolid) 4 kcal/g – 17 kJ/g — polüoolid 2,4 kcal/g – 10 kJ/g — valgud 4 kcal/g – 17 kJ/g — rasvad 9 kcal/g – 37 kJ/g — alkohol (etanool) 7 kcal/g – 29 kJ/g — orgaanilised happed 3 kcal/g – 13 kJ/g ▼M2 — salatrimid 6 kcal/g – 25 kJ/g ▼M3 — kiudained 2 kcal/g – 8 kJ/g — erütritool 0 kcal/g – 0 kJ/g.

▼M4

2. Komisjon võtab vastu lõikes 1 osutatud ümberarvestustegurite muudatused ning täiendused lõikes 1 esitatud selliste ainete loetelusse, mis kuuluvad ühte selles lõikes märgitud toitaineliiki või on selle koostisosad, ja nende ümberarvestustegurid, et täpsemalt arvutada toiduainete energiasisaldust. Need meetmed, mille eesmärk on muuta käesoleva direktiivi vähem olulisi sätteid, võetakse vastu vastavalt artikli 10 lõikes 3 osutatud kontrolliga regulatiivmenetlusele.

▼B

Artikkel 6

1. Energiasisaldus ja toitainete või nende koostisosade sisaldus märgitakse numbritega. Kasutatakse järgmisi ühikuid:







— energiasisaldus – kJ ja kcal — valgud grammides (g) — süsivesikud — rasvad — kiudained — naatrium — kolesterool milligrammides (mg) — vitamiinid ja mineraaltoitained lisas kindlaksmääratud ühikutes

2. Teave esitatakse 100 g või 100 ml kohta. Lisaks võib teave olla väljendatud toidukorra kohta, mille suurus on märgistuse esitatud, või portsjoni kohta, kui on näidatud, mitu portsjonit pakend sisaldab.

3. Vastavalt ►M4 artikli 10 lõikes 2 ◄ sätestatud korrale võib otsustada, et lõigetes 1 ja 2 nimetatud teave esitatakse graafiliselt eelnevalt kindlaksmäärataval kujul.

4. Nimetatud kogused on toidu kogused sellisena, nagu seda müüakse. Vajaduse korral võib see teave olla esitatud valmistoidu kohta, kui on antud piisavalt detailne valmistamisjuhis ja teave käsitleb tarbimiseks valmistatud toitu.

5.

a) Teave vitamiinide ja mineraaltoitainete sisalduse kohta tuleb lõikes 2 märgitud koguste puhul väljendada ka protsentidena lisas esitatud päevasest toitumissoovitusest (RDA).

b) Vitamiinide ja mineraaltoitainete protsendi päevasest toitumissoovitusest võib esitada ka graafiliselt. Selle lõigu rakenduseeskirjad võib vastu võtta ►M4 artikli 10 lõikes 2 ◄ sätestatud korras.

6. Kui on esitatud suhkrute ja/või polüoolide ja/või tärkliste kogus, tuleb see märge esitada vahetult järgmise süsivesikute sisaldust käsitleva märke järel:





süsivesikud g millest: — suhkrud g — polüoolid g — tärklis g

7. Kui on esitatud rasvhapete või kolesterooli kogus, tuleb see märge esitada vahetult järgmise üldist rasvasisaldust käsitleva märke järel:





rasv g millest: — küllastunud rasvhapped g — monoküllastumata rasvhapped g — polüküllastumata rasvhapped g — kolesterool mg

8. Vastavalt konkreetsele juhule peavad esitatud väärtused olema keskmised väärtused, mille aluseks on:

a) tootjapoolne toiduanalüüs;

b) arvutus toidu koostisosade teadaoleva või tegeliku toiduenergia keskmise väärtuse järgi;

c) arvutus üldkehtivate ja üldiselt heakskiidetud andmete järgi.

Esimese lõigu rakenduseeskirjad, eelkõige märgitud koguste ja ametlikul kontrollimisel saadud koguste erinevuse puhul, otsustatakse ►M4 artikli 10 lõikes 2 ◄ sätestatud korras.

Artikkel 7

1. Käesolevas direktiivis käsitletud teave tuleb esitada ühes kohas tabelina, numbrid üksteise all, kui ruumi on. Kui ruumi ei ole, esitatakse andmed üksteise järel.

Teave peab olema kustumatu ja kergesti loetav ning trükitud nähtavale kohale.

2. Liikmesriigid tagavad, et käesolevas direktiivis käsitletud teave esitatakse ostjatele hästi arusaadavas keeles, välja arvatud juhul, kui on võetud muid meetmeid ostja teavitamise tagamiseks. Käesolev säte ei takista selle teabe esitamist mitmes keeles.

3. Liikmesriigid hoiduvad kehtestamast üksikasjalikumaid toitumisalase teabega märgistuse nõudeid kui need, mis on juba esitatud käesolevas direktiivis.

▼M4

Artikkel 8

Lõpptarbijale või toitlustusettevõttele müügiks esitatud pakkimata toidu puhul ja ostmise ajal ostja nõudmisel pakitud toidu või vahetult müügiks müügipakendisse pakitud toidu puhul võib artiklis 4 osutatud teabe ulatuse ja selle esitusviisi kindlaks määrata siseriikliku õigusega, kuni komisjon võtab vastu meetmed. Need meetmed, mille eesmärk on muuta käesoleva direktiivi vähem olulisi sätteid, täiendades seda, võetakse vastu vastavalt artikli 10 lõikes 3 osutatud kontrolliga regulatiivmenetlusele.

▼B

Artikkel 9

Kõik meetmed, mis võivad mõjutada rahva tervist, võetakse vastu pärast nõupidamist otsuse 74/234/EMÜ ( 7 ) kohaselt moodustatud toidu teaduskomiteega.

▼M1

Artikkel 10

1. Komisjoni abistab määruse (EÜ) nr 178/2002 ( 8 ) artikli 58 kohaselt moodustatud alaline toiduahela ja loomatervishoiu komitee, edaspidi „komitee”.

2. Kui viidatakse käesolevale artiklile, kohaldatakse otsuse 1999/468/EÜ ( 9 ) artikleid 5 ja 7, võttes arvesse selle artikli 8 sätteid.

Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.

▼M4

3. Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.

▼B

Artikkel 11

1. Liikmesriigid võtavad kõik meetmed, mis on vajalikud käesoleva direktiivi täitmiseks, ja teatavad sellest viivitamata komisjonile. Neid meetmeid kohaldatakse sellisel viisil, et need:

— lubavad käesolevale direktiivile vastavate toodetega kauplemist hiljemalt 1. aprillist 1992,

— keelavad käesolevale direktiivile mittevastavate toodetega kauplemise alates 1. oktoobrist 1993.

2. Kuni… (viis aastat pärast käesolevast direktiivist teatamist) ei kaasne ühe või mitme järgmise toitaine – suhkrud, küllastunud rasvhapped, kiudained, naatrium – kas vabatahtliku või toitumisalasele väitele järgneva toitumisalase teabega märgistuse esitamisega artikli 4 lõigetes 1 ja 2 nimetatud kohustust märkida kõik nimetatud toitained.

3. Komisjon esitab… (kaheksa aastat pärast käesolevast direktiivist teatamist) Euroopa Parlamendile ja nõukogule ettekande käesoleva direktiivi kohaldamise kohta. Samal ajal esitab ta nõukogule asjakohased muudatusettepanekud.

Artikkel 12

Käesolev direktiiv on adresseeritud liikmesriikidele.

▼M3









I LISA







Vitamiinid ja mineraaltoitained, mida võib esitada, ja nende soovituslikud päevased kogused (RDA) Vitamiin A (μg) 800 Vitamiin D (μg) 5 Vitamiin E (mg) 12 Vitamiin K (μg) 75 Vitamiin C (mg) 80 Tiamiin (mg) 1,1 Riboflaviin (mg) 1,4 Niatsiin (mg) 16 Vitamiin B6 (mg) 1,4 Foolhape (μg) 200 Vitamiin B12 (μg) 2,5 Biotiin (μg) 50 Pantoteenhape (mg) 6 Kaalium (mg) 2 000 Kloriidid (mg) 800 Kaltsium (mg) 800 Fosfor (mg) 700 Magneesium (mg) 375 Raud (mg) 14 Tsink (mg) 10 Vask (mg) 1 Mangaan (mg) 2 Fluoriid (mg) 3,5 Seleen (μg) 55 Kroom (μg) 40 Molübdeen (μg) 50 Jood (μg) 150

Üldiselt tuleks märkimisväärse koguse määramisel arvesse võtta 15 % käesolevas lisas kindlaksmääratud soovituslikust päevasest kogusest 100 g või 100 ml kohta või pakendi kohta, kui pakend sisaldab ainult ühe portsjoni.

▼M3









II LISA

Artikli1 lõike 4 punktis j nimetatud kiudaine ja analüüsimeetodi määratlus

Kiudaine määratlus

Käesolevas direktiivis tähendab mõiste „kiudaine” polümeerseid süsivesikuid, mis koosnevad kolmest või enamast monomeerist ja mis inimese peensooles ei seedu ega imendu ning mis kuuluvad mõnda järgmisesse kategooriasse:

— söödavad polümeersed süsivesikud, mis esinevad tarbitavas toidus looduslikult;

— söödavad polümeersed süsivesikud, mis on saadud toidu toorainest selle füüsikalise, ensümaatilise või keemilise töötlemise teel ja millel on kasulik füsioloogiline toime, mida kinnitavad üldtunnustatud teaduslikud andmed;

— söödavad sünteetilised polümeersed süsivesikud, millel on kasulik füsioloogiline toime, mida kinnitavad üldtunnustatud teaduslikud andmed.